CELEX: 32022D0151
Language: sl
Date: 2022-02-03 00:00:00
Title: Sklep Sveta (SZVP) 2022/151 z dne 3. februarja 2022 o ukrepanju Evropske unije v podporo evakuaciji nekaterih posebej ranljivih oseb iz Afganistana

4.2.2022   
               
               
                  SL
               
               
                  Uradni list Evropske unije
               
               
                  L 25/11
               
            
         SKLEP SVETA (SZVP) 2022/151
         z dne 3. februarja 2022
         o ukrepanju Evropske unije v podporo evakuaciji nekaterih posebej ranljivih oseb iz Afganistana
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 28(1) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 10. decembra 2001 sprejel Skupni ukrep 2001/875/SZVP (1) o imenovanju posebnega predstavnika Evropske unije za Afganistan (PPEU). Mandat PPEU je bil večkrat podaljšan, nazadnje s Sklepom Sveta (SZVP) 2017/289 (2) nazadnje do 31. avgusta 2017.
                  
               
                     (2)
                  
                  
                     Svet je 30. maja 2007 sprejel Skupni ukrep 2007/369/SZVP (3) o ustanovitvi policijske misije Evropske unije v Afganistanu (EUPOL Afghanistan). EUPOL Afghanistan je bil s Sklepom Sveta (SZVP) 2016/2040 (4) večkrat podaljšana, nazadnje do 15. septembra 2017.
                  
               
                     (3)
                  
                  
                     Talibani so 1. maja 2021 sprožili ofenzivo in začeli prevzemati nadzor nad vse večjim številom območij v Afganistanu. 15. avgusta 2021 so talibanske sile prevzele nadzor nad Kabulom ter zrušile vlado, imenovano v skladu z ustavo.
                  
               
                     (4)
                  
                  
                     Svet je v izjavi z dne 31. avgusta 2021 o razmerah v Afganistanu zapisal: „evakuacija naših državljanov in – kolikor je mogoče – afganistanskih državljanov, ki so sodelovali z EU in njenimi državami članicami, ter njihovih družin, ima prednost in se bo še nadaljevala“.
                  
               
                     (5)
                  
                  
                     V sklepih z dne 15. septembra 2021 o Afganistanu je Svet navedel: „mednarodna skupnost, vključno z EU in njenimi državami članicami, si je od avgusta 2021 skupaj prizadevala, da bi v ekstremnih razmerah evakuirala na tisoče državljanov in državljank EU in tretjih držav, vključno z Afganistanci in Afganistankami, ki so delali za diplomatska predstavništva ali so sicer v nevarnosti zaradi načelnega zavzemanja za naše skupne vrednote. To je bil pravi dokaz solidarnosti EU.“
                  
               
                     (6)
                  
                  
                     V teh izjemnih okoliščinah Evropska služba za zunanje delovanje (ESZD) od 1. junija 2021 organizira ter vodi evakuacijo Afganistancev, zlasti tistih, ki so delali za PPEU ali EUPOL Afghanistan, drugih posebej ranljivih Afganistancev, ki so sodelovali z Unijo, in njihovih bližnjih sorodnikov. Takšne evakuacije bi se morale nadaljevati tudi v letu 2022. ESZD je od 1. oktobra 2021 sestavila seznam oseb, upravičenih do te evakuacije. ESZD lahko seznam po potrebi spremeni.
                  
               
                     (7)
                  
                  
                     Takšne evakuacije bi bilo treba podpreti z operativnim ukrepom v okviru skupne zunanje in varnostne politike –
                  
               SPREJEL NASLEDNJI SKLEP:
         
            Člen 1
            Cilji in področje uporabe
            
               1.   Unija podpira evakuacijo iz Afganistana med 1. junijem 2021 in 31. decembrom 2022:
               
                           (a)
                        
                        
                           nekdanjih članov osebja posebnega predstavnika EU za Afganistan (PPEU);
                        
                     
                           (b)
                        
                        
                           nekdanjih članov osebja EUPOL Afghanistan;
                        
                     
                           (c)
                        
                        
                           drugih posebej ranljivih oseb:
                           
                                       —
                                    
                                    
                                       uradnikov ali drugih strokovnjakov, dejavnih v političnem ali varnostnem sektorju v Afganistanu (kot so sodniki, tožilci, policisti, vojaško osebje in novinarji), ki so se usposabljali v okviru izvajanja politik Unije ali so pri tem izvajanju sodelovali;
                                    
                                 
                                       —
                                    
                                    
                                       članov osebja nekdanjih dobaviteljev za EUPOL Afghanistan in za PPEU; ter
                                    
                                 
                                       —
                                    
                                    
                                       članov osebja dobaviteljev za delegacije Unije v Kabulu, ki so bili v tej funkciji zaposleni v obdobju med 16. avgustom 2019 in 15. avgustom 2021; in
                                    
                                 
                     
                           (d)
                        
                        
                           vzdrževanih zakoncev, otrok, staršev, neporočenih sester, oseb iz točk (a), (b) ali (c).
                        
                     
            
               2.   Evakuacijo iz odstavka 1 organizira in vodi ESZD pod vodstvom visokega predstavnika Unije za zunanje zadeve in varnostno politiko (v nadaljnjem besedilu: visoki predstavnik).
            
            
               3.   Za izvajanje tega sklepa je odgovoren visoki predstavnik.
            
         
         
            Člen 2
            Finančna ureditev
            
               1.   Referenčni finančni znesek za izvajanje tega ukrepa je 1 990 000 EUR.
            
            
               2.   Vsi odhodki se upravljajo v skladu s pravili in postopki, ki se uporabljajo za splošni proračun Unije.
            
            
               3.   Komisija nadzira pravilno upravljanje odhodkov iz odstavka 2. V ta namen z ESZD sklene ustrezen sporazum.
            
         
         
            Člen 3
            Začetek veljavnosti in trajanje
            Ta sklep začne veljati na dan sprejetja.
            Uporablja se od 1. junija 2021.
         
         
            V Bruslju, 3. februarja 2022
            
               
                  Za Svet
               
               
                  predsednik
               
               J.-Y. LE DRIAN
            
         
         
            (1)  Skupni ukrep Sveta 2001/875/SZVP z dne 10. decembra 2001 o imenovanju posebnega predstavnika Evropske unije (UL L 326, 11.12.2001, str. 1).
         
            (2)  Sklep Sveta (SZVP) 2017/289 z dne 17. februarja 2017 o spremembi Sklepa (SZVP) 2015/2005 o podaljšanju mandata posebnega predstavnika Evropske unije v Afganistanu (UL L 42, 18.2.2017, str. 13).
         
            (3)  Skupni ukrep Sveta 2007/369/SZVP z dne 30. maja 2007 o ustanovitvi policijske misije Evropske unije v Afganistanu (EUPOL AFGHANISTAN) (UL L 139, 31.5.2007, str. 33).
         
            (4)  Sklep Sveta (SZVP) 2016/2040 z dne 21. novembra 2016 o spremembi Sklepa 2010/279/SZVP o policijski misiji Evropske unije v Afganistanu (EUPOL AFGHANISTAN) glede določitve njene likvidacije (UL L 314, 22.11.2016, str. 20).